stanford-oval/wikipedia huggingface dataset:
HMS Sjöbjörnen (Sbj)

| HMS Sjöbjörnen |
| --- | --- |
 HMS Sjöbjörnen

Aluksen vaiheet
Rakentaja:  Karlskronan telakka
Kölinlasku:  1966
Laskettu vesille:  9. tammikuuta 1968
Palveluskäyttöön:  28. helmikuuta 1969
Poistui palveluskäytöstä:  myyty Kockumsille 1997
Tekniset tiedot
Uppouma:  1 125 t (standardi) 1 400 t (sukelluksissa)
Pituus:  50,0 m (vesiraja) 50,5 m (kokonaispituus)
Leveys:  6,1 m
Syväys:  5,1 m
Koneteho:  1-akselinen, 2 x Pielstick 12 PA-4 -dieselmoottoria 2 200 bhp ASEA-sähkömoottori 1 270 kW
Nopeus:  15 solmua (pinnalla) 20 solmua (sukelluksissa)
Miehistöä:  23
Aseistus
Aseistus:  4 x 53 cm torpedoputkea 2 x 40 cm torpedoputkea
HMS Sjöbjörnen (runkonumero Sbj) oli Ruotsin laivaston Sjöormen-luokan sukellusvene.
Valmistus

Ruotsin valtiopäivät päätti 1961 aluksen hankinnasta. Alus tilattiin Karlskronan laivastontelakalta, missä köli laskettiin vuonna 1966. Se laskettiin vesille 9. tammikuuta 1968 ja liitettiin laivastoon 28. helmikuuta 1969.
Palvelus

Alus myytiin vuonna 1997 Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin vastaanottajalle, joka liitti sen laivastoonsa nimellä RSS Challenger.
Haldeman

Haldeman on muun muassa seuraavien henkilöiden sukunimi:
Harry Robbins Haldeman (1926 – 1993), yhdysvaltalainen liikemies ja poliittinen neuvonantaja
Edith Haldeman (1905 – 1984), yhdysvaltalainen näyttelijä
Jack C. Haldeman II (1941 – 2002), yhdysvaltalainen biologi ja tieteiskirjailija
Joe (William) Haldeman (s. 1943), yhdysvaltalainen tieteiskirjailija,
Samuel Stehman Haldeman (1812 – 1880), yhdysvaltalainen luonnontieteilijä ja kielitieteilijä
Hakki-koira (hahmo)

| Hakki-koira |
| --- | --- |

Näyttelijä(t):  Daws Butler (1958–1988) John Stephenson (1979) Mark Schiff (1990) Greg Berg (1991)
Ensi- esiintyminen:  Hakki-koira (lokakuu 1958)
Kustantaja:  Hanna-Barbera
Henkilötiedot
Koko nimi:  Hakki-koira
Ammatti:  Useita
Sukupuoli:  Uros
Suhteet
Muut sukulaiset:  Ed (veli) Ted (veli) Jed (veli) Ned (veli) Fred (veli)
Tutut:  Jogi-karhu
Infobox OKNimi-testi OK: 
Hakki-koira (engl. Huckleberry ”Huck” Hound) on yhdysvaltalaisen Hanna-Barberan tunnettu piirroshahmo. Se on kahdella jalalla kävelevä sininen koira, joka pitää päässään hattua. Hahmo teki ensiesiintymisensä omassa nimikkopiirrossarjassaan vuonna 1958.
Hakki-koira oli ensimmäisiä suosittuja piirroshahmoja. 1950-luvun lopulla alkoi sen oma televisio-ohjelma The Huckleberry Hound Show. Ohjelmassa esiintyi Hakki-koiran lisäksi muun muassa Jogi-karhu apurinsa kanssa. Hakki-koiran seikkailut sijoittuvat eri aikakausiin ja ympäristöihin, muun muassa keskiaikaisiin linnoihin, suurkaupungin vilskeeseen tai villiin länteen. Itse Hakki-koira on rento kaveri, joka puhuu etelävaltioiden murteella. Sen ääni on alakuloinen ja se laulaa usein kappaletta ”Oh My Darling, Clementine”. Tilanteesta riippumatta Hakki-koira ei menetä hermoaan juuri koskaan, vaan pysyy tyynenä. Useimmiten tarinoiden alusta lähes loppuun Hakki-koira kokee vastoinkäymisiä, kunnes lopussa hän onnistuu olemaan vastustajaansa ovelampi. Jaksossa ”Rustler Hustler Huck” paljastetaan Hakki-koiralla olevan viisi veljeä.
Hakki-koira  sai vuonna 1960 Emmy-palkinnon parhaana lastenohjelmana. Se oli ensimmäinen Emmy-palkinnon saanut animaatiosarja.
Hakki-koiran alkuperäisenä ääninäyttelijänä toimi Daws Butler aina kuolemaansa asti, minkä jälkeen hahmon äänenä ovat toimineet muun muassa Mark Schiff ja Greg Berg.
Nimi eri kielillä

Brasilianportugaliksi: Dom Pixote
bulgaariksi: Хъкълбери Хрътката
englanniksi: Huckleberry ”Huck” Hound
espanjaksi: Huckleberry Hound
hollanniksi: Huckleberry Hond
islanniksi: Hökki Hundur
italiaksi: Braccobaldo Bau
japaniksi: 珍犬ハックル (Chin-ken Hakkuru)
kroaatiksi: Hucky i Prijatelji
portugaliksi: Dom Quixote
puolaksi: Pies Huckleberry
ranskaksi: Roquet Belles-Oreilles
ruotsiksi: Huckleberry Hund / Blåbärsjycken
tšekiksi: Pes Filipes
turkiksi: Hukleberri ve bese hondi
unkariksi: Hucky
Aiheesta muualla

Luettelo Hakki-koiran jaksoista (englanniksi)
Hakki-koira Toonopediassa
Halterneck

Useita eri tyylisiä halterneck-toppeja.
Halterneck eli niskalenkki on naisten vaatteiden pääntien rakennetyyppi, jossa niskan takaa tai kaulan ympäri kiertävä lenkki kannattaa vaatetta. Niskalenkki voidaan valmistaa yhdistämällä olkaimet ja viemällä ne kaulan taakse. Nimitys voi tarkoittaa joko pukua tai yksittäistä toppia (niskalenkkitoppi); jälkimmäinen on hihaton paita.
Kaksi naista, joilla on yllään niskalenkkitopit.
Halterneck-rakenne mahdollistaa tavallista avoimemman selkäkappaleen: se jättää selän paljaaksi paljastaen lapaluut. Tämän vuoksi niskalenkkiasujen kanssa käytetään olkaimettomia rintaliivejä, jos liivejä ollenkaan käytetään. Jotkin halterneck-vaatteet kiinnitetään solmimalla kannatusnauhat niskan takaa. Tällainen malli löytyy usein uimapuvuista.
Termi "halter" tulee saksan kielestä, kuten sanassa Büstenhalter, mikä suoraan käännettynä tarkoittaa "rintojen pitäjää" ja on vastaava sana "rintaliiveille".
Aiheesta muualla

Kuvia tai muita tiedostoja aiheesta Halterneck Wikimedia Commonsissa
Hammassärky

Hammassärky on hampaassa tuntuvaa kipua.
Hammassäryn tavallinen syy on tartuntatautina leviävä hammasmätä eli karies, syvälle kiilteen läpi hammasluuhun saakka edennyt hampaan reikiintyminen.
 Tavallisin karieksen aiheuttaja on Streptococcus mutans-bakteeri, joka käyttää hyväkseen etenkin sokeria. Hammasmädän seurauksena kehittyy ärsytys hammasytimen, pulpan paljon hermoja sisältävään kudokseen. Myös syvälle ulottuva paikka tai isku hampaaseen voi synnyttää kivuliaan pulpiitin eli hammasytimen tulehduksen. Tulehduksessa hammasytimen kudos turpoaa ja hampaan kovakudoksen ympäröimään onteloon syntyy painetta.
Hammas saattaa tuntua aluksi kivuliaalta vain jonkin ulkoisen ärsykkeen vaikutuksesta. Tällainen ärsyke voi olla kylmä tai kuuma, makea tai hapan ruoka tai juoma. Myös pureminen tai hampaan koskettelu voi kivistää ohimenevästi tai pitempikestoisesti. Mikäli tulehdus etenee, etenkin kuuma voi synnyttää voimakasta särkyä, ja kipu voi olla tykyttävää ja hammas hyvin kosketusarka. Tässä vaiheessa kivuliaisuus voi vaikeuttaa kivuliaan hampaan paikantamista ja hampaan paikkaamista.
Hammasmädän (karies) ja hammasytimen tulehduksen (pulpiitin) ohella hammassäryn tai hampaiden vihlomisen syynä voi olla hampaan paikan vuotava sauma, hampaan mikromurtuma tai hampaan kaulaosan paljastuminen ienten vetäytyessä liian rajun harjaamisen tai hammasrautojen johdosta. Kipua voivat aiheuttaa myös hampaiden tukikudosten sairaudet (parodontiitti), hammastapaturman jälkitila tai hampaiden mekaanisen tai kemiallisen kulumisen seuraukset. Mekaanisen harjausvaurion voi aiheuttaa liian kova hammasharja tai raskaskätinen, liian pitkäkestoinen harjaus. Paljon happamia juomia tai ruokia sisältävä ravinto voi puolestaan kuluttaa hampaita kemiallisesti. Joskus harvemmin suun seudulla tuntuva kipu ei ole peräisin hampaistossa tai suun seudulla sijaitsevasta kivunaiheuttajasta. Tällöin kyseessä voi olla myös ei-hammasperäinen heijastekipu.
Hoitamattomana hammasinfektiot voivat johtaa myös kuolemaan.
Hammasmätä eli karies ulottuu kiilteen läpi hammasluuhun
Hammasmätä on edennyt hammasytimen tulehdukseksi
Hammasytimen tulehdus on edennyt
Animaatio: Karieksen eteneminen pulpiitiksi
Hammassärkyä esiintyy usein, jos hammas halkeaa esimerkiksi tapaturman tai purentahaverin seurauksena
Aiheesta muualla

Kuvia tai muita tiedostoja aiheesta Hammassärky Wikimedia Commonsissa
Heikki Murtomaa: Avohoitolääkärin hammaslääketiedettä (therapiafennica.fi)
Hakki-koira

| Hakki-koira> The Huckleberry Hound Show |
| --- | --- |

Tyyli:  Animaatio
Kestoaika:  7 min
Luoja(t):  William Hanna Joseph Barbera
Pääosissa:  Daws Butler Don Messick
Alkuperämaa:   Yhdysvallat
Alkuperäiskieli:  englanti
Verkko:   Syndikointi
Esitetty:  2. lokakuuta 1958 – 1. joulukuuta 1961
Jaksoja:  69
Tuotanto
Tuottaja(t):  William Hanna Joseph Barbera
Ohjaaja(t):  William Hanna Joseph Barbera
Käsikirjoittaja(t):  Charles Shows Dan Gordon
Tuotantoyhtiö(t):  Hanna-Barbera
Palkinnot
Voitetut:  Emmy (1960)
Ehdokkuudet:  Emmy (1961)
Aiheesta muualla
IMDb 
Hakki-koira (engl. The Huckleberry Hound Show) on Hanna-Barberan tuottama yhdysvaltalainen piirrossarja, jota esitettiin ensi kerran Yhdysvalloissa vuonna 1958. Sarjasta tuotettiin yhteensä 69 jaksoa, joiden esitys päättyi vuonna 1961. Jokaisessa jaksossa oli yhden Hakki-koiran animaation lisäksi yksi animaatio Pixie and Dixie -hahmoista, sekä Jogi-karhusta. Sarjan kolmannella ja neljännellä tuotantokausilla Jogin lyhytanimaatiot korvasi Hokey Wolf. Hakki-koiran ja Pixie and Dixie -animaatiot päättyivät 13. lokakuuta 1961 62. jaksoon, kun taas Hokey Wolfin jaksot loppuivat 1. joulukuuta 1961. Sarjan seitsemän viimeistä Hakki-koira-jaksoa esitettiin uusintana siihen asti, kunnes Hokey Wolfin esittämättömät jaksot oli näytetty.
Sarja oli ensimmäinen animaatio-ohjelma, joka palkittiin Emmy-palkinnolla.
Tammikuussa 2009 IGN-sivuston laatiman sadan parhaan animaatiosarjan listan mukaan Hakki-koira oli sijalla 63.
Juoni

Sarjan päähahmo on sininen, rauhallinen ja useimmiten alakuloinen Hakki-koira, joka puhuu etelävaltioiden murteella ja laulaa usein "My Darling, Clementine" -laulua. Hän kierteli pitkin maailmaa tehden vitsikkäitä havaintoja. Useimmiten jaksot keskittyivät Hakki-koiran työskennellessä useissa eri ammateissa, muun muassa poliisina, palomiehenä, lohikäärmeiden surmaajana, maanviljelijänä ja leijonankesyttäjänä. Sarjassa seikkaili myös mukana Jogi-karhu, joka sai myöhemmin oman piirrossarjan.
Äänirooleissa

| 0 | 1 | 2 |
| --- | --- | --- |
|  Daws Butler  | … |  Hakki-koira, Jogi-karhu, Hokey Wolf, Dixie, herra Jinks   |
|  Don Messick  | … |  Pixie, Boo Boo -karhu   |
|  Doug Young  | … |  Ding-A-Ling   |
Haltdalenin kirkko

| Haltdalenin kirkko |
| --- | --- |
 Kirkko vuonna 2007.
Sijainti:  Holtålen, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1881
Suunnittelija:  Johan Petter Digre
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Haltdalenin kirkko (norj. Haltdalen kirke) on Holtålenin kunnassa Trøndelagin läänissä Norjassa sijaitseva puinen pitkäkirkko vuodelta 1881.
Aiheesta muualla

Kuvia tai muita tiedostoja aiheesta Haltdalenin kirkko Wikimedia Commonsissa
Hangon Kylpyläpuiston huvila-alue

Hangon kasino 2018
Hangon huviloita kesällä 2002
Hangon Kylpyläpuiston huvila-alue kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.
Hangon kulttuurihistoriallisesti merkittävien huviloiden alue syntyi, kun Hangon kaupunki perusti valtion tuella merikylpylän 1878 ja palstoitti sen yhteyteen suuren joukon huvilatontteja. Kylpylään kuului jo alun alkaen laaja puistoalue, johon liittyy Appelgrenintien pohjoispuolella Puistolampi. Hangon huvila-alueen vanhimmat, 1880- ja 1890-luvuilla rakennetut huvilat sijaitsevat Vartiovuoren ympäristössä sekä Mannerheimintien ja Appelgrenintien varsilla.
Kylpylän toiminta suuntautui aluksi terveydenhoitoon ja kuuluisia lääkäreitä palkattiin kylpylävieraiden hoitoa varten, mutta vähitellen hoitojen tilalle tulivat rantojen aurinkokylvyt. Muistot Hangon kylpyläajasta, erityisesti ajanjaksosta ennen ensimmäistä maailmansotaa, on kuin luku romaanistakenen mukaan?. Ajan kuuluisuudet paistattelivat päivää toistensa loisteessa. Valtiomiehet, ruhtinaat, kreivit ja paronit kävivät kaupungissa. Ajan tunnetuimmat taiteilijat esiintyivät Hangossa.[lähde? ]
Kylpyläelämä vaati majoitustiloja. 1800-luvun keskivaiheilla tuli Keski-Euroopassa tavaksi omistaa esikaupunkihuvila kantakaupungissa sijaitsevan kerrostalohuoneiston ohella. 1800-luvun lopussa tämä ilmiö saavutti Suomen ja näitä kesähuviloita ovat Turun Ruissalon sekä Hangon kylpyläpuiston huvilat. 1880-luvulla esim. laivanvarustaja Carl Korsman muutti koko taloutensa Bulevardin talviasunnosta kylpyläpuiston kesähuvilaan. Monet kylpylävieraat halusivat nimenomaan asua huviloissa, koska heillä silloin oli paremmat mahdollisuudet olla omissa oloissaan ja toisaalta kuitenkin kaikki kylpylän palvelut ja harrastusmahdollisuudet sijaitsivat aivan lähellä.
Hangon kylpylä toimi vuosina 1879-1939. Talvisodan jälkeen kylpylätoimintaa ei jatkettu. Hiekkarannat ja meri ovat toimineet tämän jälkeen ainoana ”kylpylänä”.
Maakunnallisesti ja paikallisesti arvokas rakennusperintö huviloineen on listattu Hangon kaupungin toimesta vuonna 2011.
Hailuodon kiinteä yhteys

Hailuodon sillan linjaus Riutunkari – Huikku
Hailuodon kiinteä yhteys on rakenteilla oleva pengertie Perämerellä Oulunsalon Riutunkarin ja Hailuodon Huikun välillä. Pengertielle tulee myös kaksi siltaa.
Hailuodon keskimääräinen vuorokausiliikenne on noin 980 ajoneuvoa, siitä kymmenisen prosenttia on raskasta liikennettä. Kiinteän yhteyden valmistuttua ennustetaan liikennemäärän nousevan lähelle 1 400 ajoneuvoa vuorokaudessa. Kesäkuukausien vuorokausiliikenne on 30–40 prosenttia koko vuoden keskimääräistä liikennettä vilkkaampaa.
Suunnittelu ja luvitus

Kiinteän yhteyden tiesuunnitelma valmistui huhtikuussa 2018. Rakennettavan tieyhteyden pituus on 8,4 kilometriä, jonka muodostavat 6,9 kilometrin pengertie ja kaksi siltaa, pituudeltaan yhteensä 1,5 kilometriä. Yhteyden keskivaiheille tulee keinosaarella sijaitseva pysäköintialue. Tie on kaksikaistainen (3,25 m + 3,25 m) ja lisäksi kevyelle liikenteelle 1,25 metrin levyiset kaistat kumminkin puolin ajorataa. Penkereen kokonaisleveys on 10,5 metriä ja sen korkeus vedenpinnasta keskimäärin noin 3,5 metriä. Hankkeen kustannusarvio oli tiesuunnitelman laatimisen aikaan 76 miljoonaa euroa. Valmistuttuaan yhteydestä tulee osa seututietä 816. Kiinteän yhteyden nopeusrajoitus on 80 km/h, Riutun sillan kohdalla 60 km/h.
Hankkeen toteuttaminen on viivästynyt sen luvitukseen liittyvän oikeuskäsittelyn seuraksena. Kiinteän yhteyden rakentamisen vesiluvasta valitettiin ensin keväällä 2020 Vaasan hallinto-oikeuteen, joka hylkäsi valituksen joulukuussa 2020. Suomen luonnonsuojeluliiton Pohjois-Pohjanmaan piiri vei prosessin edelleen korkeimpaan hallinto-oikeuteen, joka hylkäsi valituksen 31. tammikuuta 2024 antamallaan päätöksellä.
Rakentaminen

Hankkeen toteuttajaksi on valikoitunut allianssi, jossa GRK vastaa sillan rakentamisesta ja Afry Finland Oy, Plaana Oy ja Insinööritoimisto Ponvia Oy sillan suunnittelusta.
Hailuodon kiinteän yhteyden rakentaminen alkoi toukokuussa 2024 ja yhteyden on tarkoitus olla valmis vuoden 2026 loppupuolella. Hanke toteutetaan Väyläviraston, GRK Suomen, AFRY Finlandin ja A-insinöörit Suunnittelun yhteistyönä allianssimallilla. Toteutusvaiheen sopimuksen arvo on 105,4 miljoonaa euroa ja se allekirjoitettiin 29. huhtikuuta 2024.
Rakentamisen ensimmäisiä vaiheita on työmaan perustaminen Riutunkariin. Penkereitä aletaan rakentaa sekä mantereelta että Hailuodosta käsin jäiden sulettua. Yhteispituudeltaan noin 6,9 kilometrin tiepenkereiden rakentamiseen arvioidaan kuluvan kivilouhetta ja -mursketta noin 1,3 miljoonaa kuutiometriä eli noin 2,6 miljoonaa tonnia. Kiviaines kuljetetaan Hailuotoon lautalla aikataulun mukaisen liikenteen ulkopuolella, lähinnä yöllä ja lautan hiljaisen liikenteen aikana.
Pengertielle tulee kaksi siltaa, joista Hailuodon päässä oleva Huikun silta on kokonaispituudeltaan 767 metriä ja sen alituskorkeus tulee olemaan 18 metriä. Kiinteän yhteyden Oulunsalon puoleisen Riutun sillan alituskorkeus on noin viisi metriä ja sillan kokonaispituus on noin 737 metriä. Huikun silta sijoittuu Suomen maantiesiltojen kokonaispituuksissa kuudennelle sijalle ja Riutun silta seitsemännelle sijalle. Niiden edellä ovat vielä rakenteilla oleva Helsingin Kruunuvuorensilta ja Raippaluodon, Tähtiniemen, Kärkisten ja Puumalansalmen sillat. Molempien siltojen rakentaminen tai rakentamisen valmistelevat työt alkavat vuoden 2024 aikana.
Aiheesta muualla

Väylävirasto
Facebook
Hailstorm

| Hailstorm Barathrum |
| --- | --- | --- |

Studioalbumin tiedot
 Äänitetty : Perkele Studio, 1995
 Julkaistu: 1995
 Tuottaja(t): Demonos Sova & Sami Jämsén
 Tyylilaji: black metal
 Kesto: 60.16
 Levy-yhtiö: Nazgul's Eyrie Productions
Barathrumin muut julkaisut
|   | Hailstorm 1995 | Eerie 1995 |
Hailstorm on suomalaisen black metal -yhtye Barathrumin vuonna 1995 julkaistu esikoisalbumi.
Kappaleet

Deep from the Depths – 6.53
In Darkness I Fly – 4.51
Pure Flame Crown – 3.37
Highest Beast – 1.40
Lord of South and Fire – 3.21
Spears of Sodom – 4.50
Marks on My Skin – 4.55
Winter of the Black Snow – 4.04
Battlecry – 5.26
Gate to Jetblack Desires – 4.38
Slavery and Delusion – 5.57
Inferno Winds – 5.49
Hailstorm – 4.15
Kokoonpano

Demonos Sova – laulu, basso, kitara, lyömäsoittimet, efektit
Infernus – basso
Pimeä – rummut
Aiheesta muualla

Albumi Hailstorm Encyclopaedia Metallum -sivustolla (englanniksi)
Hailstorm discogs.com -sivustolla
HMS Vulture (1843)

| HMS Vulture |
| --- | --- |
 Suomenlinnan pommitus 1855

Aluksen vaiheet
Rakentaja:  Pembroken telakka/William Fairbairn
Kölinlasku:  syyskuu 1841
Laskettu vesille:  21. syyskuuta 1843
Palveluskäyttöön:  7. kesäkuuta 1845
Poistui palveluskäytöstä:  1866
Tekniset tiedot
Uppouma:  1 190 t (standardi) 1 960 t (kuormattu)
Pituus:  57,92 m
Leveys:  11,43 m
Syväys:  7,01 m
Miehistöä:  175
Aseistus
Aseistus:  2 × 68 naulan (95 cwt) -tykkiä 4 × 8" (65 cwt) tykkiä
HMS Vulture oli Britannian kuninkaallisen laivaston vuonna 1843 vesillelaskettu siipirattain varustettu Cyclops-luokan 2. luokan fregatti. Alus luokiteltiin 1850-luvulla uudelleen korvetiksi.
Valmistus

Alus tilattiin 18. maaliskuuta 1841 Pembroken telakalta, missä vastuullisena mestarina oli William Fairbairn. Köli laskettiin syyskuussa 1841. Alus laskettiin vesille 21. syyskuuta 1843 ja valmistui 7. kesäkuuta 1845. Aluksen runko maksoi 24 323 puntaa, koneet 21 429 puntaa ja varustaminen 11 139 puntaa.
Palvelus

Itä-Intian laivastoasemalle alus määrättiin 15. helmikuuta 1845 päällikkönään John MacDougall. Se oli 25. marraskuuta 1852 Devonportissa, missä päällikkyyden vastaanotti Frederick Henry Hastings Glasse.
Oolannin sodassa alus oli brittiläis-ranskalaisessa Itämeren laivastossa. Aluksen päälliköksi vaihtui 3. kesäkuuta 1856 Frederick Archibald Campbell, kun alus oli Välimeren laivastossa.
Alus myytiin 1866 romutettavaksi Castlelle Charltoniin ja romutettiin joko vuonna 1866 tai mahdollisesti jo lokakuussa 1863.
Hangon Sanomat

Hangon Sanomat -nimisiä lehtiä on ollut kolme:
Hangon Sanomat, Hangossa vuosina 1913–1914 ilmestynyt sanomalehti
Hangon Sanomat, Hangossa vuosina 1929–1940 ilmestynyt sanomalehti
Hangon Sanomat, vuosina 1971–1972 ilmestynyt Hangon teollisuusyhdistyksen tiedotuslehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hangon Sanomat”, voi hakea sivunnimihaulla, laajalla sivunnimihaulla tai tekstihaulla.
Happy Gilmore – ammattilainen

| Happy Gilmore – ammattilainen> Happy Gilmore |
| --- | --- |
 Elokuvan blu-ray-version kansikuva.
Ohjaaja:  Dennis Dugan
Käsikirjoittaja:   Tim Herlihy  Adam Sandler 
Tuottaja:  Robert Simonds
Säveltäjä:  Mark Mothersbaugh
Kuvaaja:  Arthur Albert
Leikkaaja:  Jeff Gourson
Pääosat:   Adam Sandler  Julie Bowen  Carl Weathers  Christopher McDonald 
Valmistustiedot
Valmistusmaa:   Yhdysvallat
Tuotantoyhtiö:  Universal Studios
Levittäjä:  Universal Studios Netflix
Ensi-ilta:  1996
Kesto:  92 min
Alkuperäiskieli:  englanti
Budjetti:  12 000 000 $
Tuotto:  41 205 099 $
Aiheesta muualla
IMDb 
Elonet
AllMovie
Infobox OKNimi-testi OK: 
Happy Gilmore – ammattilainen on vuonna 1996 ensi-iltansa saanut komediaelokuva. Pääosassa näyttelee Adam Sandler, joka oli mukana myös elokuvan käsikirjoituksen teossa. Elokuvan on ohjannut Dennis Dugan, ja sen on tuottanut Robert Simonds Universal Studiosille.
Juoni

Happy Gilmore on aina haaveillut jääkiekkoilijan urasta. Hän on yrittänyt jo useasti paikallisen joukkueen vuosittaisessa kykyjenetsintätilaisuudessa osoittaa taitonsa, mutta todellisuudessa ainoa, missä on hyvä on lämääminen. Happy Gilmorella on harvinaisen voimakas laukaus, muttei se riitä vieläkään joukkueeseen pääsemiseksi. Pettyneenä hän menee golf-ranchin lähelle harjoittelemaan ensi vuotta varten, kun Chubbs Peterson, entinen golfammattilainen huomaa Gilmoren kyvyt.
Peterson alkaa kouluttaa Gilmoresta uutta golfmestaria, ja hänestä tuleekin golfmaailman väritäplä. Mutta onko Gilmoresta voittamaan hallitseva PGA-mestari Shooter McGavin?
Rooleissa

| 0 | 1 | 2 |
| --- | --- | --- |
|  Adam Sandler  | … |  Happy Gilmore   |
|  Carl Weathers  | … |  Chubbs Peterson   |
|  Julie Bowen  | … |  Virginia Venit   |
|  Allen Covert  | … |  Otto   |
|  Frances Bay  | … |  Isoäiti Gilmore   |
|  Christopher McDonald  | … |  Shooter McGavin   |
|  Robert Smigel  | … |  IRS-agentti   |
|  Bob Barker  | … |  oma itsensä   |
|  Richard Kiel  | … |  Mr. Larson   |
|  Dennis Dugan  | … |  Doug Thompson   |
|  Lee Trevino  | … |  oma itsensä   |
|  Kevin Nealon  | … |  Potter   |
|  Verne Lundquist  | … |  Announcer   |
|  Jared Van Snellenberg  | … |  Happyn mailapoika   |
|  Ben Stiller  | … |  Vanhainkodin johtaja (ei lopputeksteissä)   |
HMS Vulture (1898)

| HMS Vulture |
| --- | --- |


Aluksen vaiheet
Rakentaja:  J. & G. Thomson, Clydebank
Kölinlasku:  26. marraskuuta 1895
Laskettu vesille:  22. maaliskuuta 1898
Palveluskäyttöön:  toukokuu 1900
Loppuvaihe:  myyty romutettavaksi 1919
Tekniset tiedot
Uppouma:  380 t (standardi) 425 t (kuormattu)
Pituus:  67,74 m (kokonaispituus)
Leveys:  6,10 m
Syväys:  2,52 m
Koneteho:  5800 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 5 × QF 6 naulan Hotchkiss -tykkiä 2 × 18" torpedoputkea
HMS Vulture oli Britannian kuninkaallisen laivaston Brazen-luokan torpedovenehävittäjä.
Valmistus

Alus tilattiin osana vuosien 1895-1896 laivasto-ohjelmaa J. & G. Thomsonilta Clydebankista, missä köli laskettiin 26. marraskuuta 1895 telakkanumerolla 291. Alus laskettiin vesille 22. maaliskuuta 1898 ja valmistui toukokuussa 1900.
Palvelus

Alus myytiin 27. toukokuuta 1919 romutettavaksi.
Happy Holidays to You

| Happy Holidays to You The Whispers |
| --- | --- | --- |

C-kasetin kansikuva.
Studioalbumin tiedot
 Julkaistu: 1979
 Formaatti: C-kasetti
 Tuottaja(t): The Whispers
 Tyylilaji: Joulumusiikki, soul
 Levy-yhtiö: SOLAR
The Whispersin muut julkaisut
|   | Happy Holidays to You 1979 |   |
Happy Holidays to You on yhdysvaltalaisen The Whispers -soulyhtyeen joulualbumi vuodelta 1979. Levyn on kustantanut Sound of Los Angeles Records eli lyhyemmin SOLAR. Musiikkikasetteja on valmistanut ja jaellut newyorkilainen RCA Records. Osallisena on ollut Dick Griffey Productions ja Griffey on myös toiminut vastaavana tuottajana. Varsinaisesta tuotannosta on huolehtinut yhtye itse.
Laulusovitukset on tehnyt Nicholas Caldwell ja puhallin- ja jousisovitukset John Parrish paitsi nimikappaleen osalta Gene Page. Rytmisovitusten tekijät ovat The Whispersin rytmiryhmä (A1, A3, B1, B3-4), Tony Luffano (A2, B2) sekä John Parrish (A4).
Kappaleet > A-puoli

Funky Christmas
This Time of the Year
Santa Claus Is Coming to Town
Happy Holidays to You
Kappaleet > B-puoli

A Very Special Holiday
This Christmas
The Christmas Song
White Christmas
Gulfport

| Gulfport |
| --- | --- |
 Gulfportin keskustaa.

 Koordinaatit: 30°24′6″N, 89°4′34″W 
Valtio:  Yhdysvallat
Osavaltio:   Mississippi
Piirikunta:  Harrison
Hallinto:  
 – Pormestari:  Billy Hewes (R)
Pinta-ala:  
 – Kokonaispinta-ala:  165,78 km²
 – Josta vettä:  21,70 km² 
Korkeus:  6 m
Väkiluku (2017):  71 822
 – Väestötiheys:  498,49 as./km²
 – Metropolialue:  382 516
Aikavyöhyke:  UTC-6 (kesäaika UTC-5)
Motto::  Where Your Ship Comes In
 
 http://www.gulfport-ms.gov/ 
Infobox OKVirheellinen NIMI-arvo: 
Gulfport on Mississippijoen suistossa Meksikonlahden rannalla sijaitseva satamakaupunki. Se on Mississippin osavaltion suurimpia kaupunkeja.